VIA OpenBook

VIA OpenBook ir VIA Technologies ultraportatīvais dators ar brīvizmantošanai paredzētu un atvērtu specifikāciju modulāro platformu (reference design). Modulārās platformas specifikācijas kopš 2008. gada ir publiski pieejamas iespējamiem ražotājiem.

VIA OpenBook ultraportatīvā datora modulārās platformas specifikācijas 

Ultraportatīvo klēpjdatoru ražošanai paredzētā VIA OpenBook modulārās platformas specifikācija ir balstīta uz VIA C7, VIA C7-M vai VIA Nano procesora un integrētā VIA VX800 IGP mikroshēmojuma. Visa projekta informācija, ieskaitot izmantošanai gatavus dizaina failus CAD formātā, ir brīvpieejama un izmantojama licences ietvaros. No tirgzinības viedokļa projekts ir VIA Technologies sniegta iespēja ražotājam ātri un bez apgrūtinājumiem izstrādāt produktu, efektīvi samazinot adoptācijas laiku, izstrādes un ražošanas izmaksas, būtībā piedāvājot jau gatavu, piemērojamu produktu.

Specifikācijas

Procesors, atmiņa 
 1.0+GHz VIA Nano-ULV procesors (spēj darboties 1.3Ghz takts frekvencē)
 VIA VX800 apvienotais mikroshēmojums
 DDR2 SO-DIMM operatīvā atmiņa līdz 2 GB apmēram
 160GB cietais disks

Datora izmēri, ekrāna raksturlielumi 
 8.9" WVGA 1024X600 LED ekrāns
 Grafiskais procesors: VIA Chrome9 HC3 DX9 3D dzinējs ar 256MB lielu atvēlētās operatīvās atmiņas apjomu
 Izmēri: 240 mm (platums) × 175 mm (garums) × 36.2 mm (augstums) (ar bateriju)
 Svars: mazāk par 1kg

Tīklošanas nodrošinājums 
 Tīkla karte: 10/100/1000 Mbit/s Broadcom Giga NIC Ethernet Solution
 Bezvadu interneta karte: Broadcom 802.11b/g vai GCT 802.16e vai Marvell sd8686
 Wi-Fi, Bluetooth, WiMAX, EV-DO /W-CDMA, HSDPA, GPS - kā papildopcijas.

Perifērijas ierīces 
 "Četri vienā" iegultais karšu lasītājs
 3 USB (Ver. 2.0 Type A Port) pieslēgvietas
 Audio: Realtek HD Audio codec, 2 skaļruņi
 1 mikrofona pieslēgvieta
 1 austiņu pieslēgvieta
 2/0.3 megapikseļu divpusēja tīkla kamera

Baterija 
 4 šūnu baterija

Lietojamība dažādās operētājsistēmās 
 VIA Technologies garantē pilnīgu savietojamību ar Windows XP un Windows Vista operētājsistēmām.
 VIA Technologies garantē savietojamību ar populārākajām Linux distribūcijām, lai gan daļai no aparatūras nemaz nav pieejami dziņi Linux sistēmām (piemēram, tīkla kamerai).
 Atvērtā koda kopienas izstrādātais OpenChrome dzinis no 2009. gada 14. augusta atbalsta VIA OpenBook 2D grafisko režīmu.

Uz VIA OpenBook dizainu balstīti produkti 
 iDot eNote VED8900
 Everex Cloudbook MAX

Atsauces

Skatīt arī 
 NanoBook - VIA Technologies iepriekšējā ultraportatīvo datoru modulārā platforma
 Asus Eee PC
 Always Innovating Touch Book

Ārējās saites 
 VIA OpenBook 
 OpenBook specifikācijas 
 VIA izplata VIA OpenBook ultraportatīvā datora modulārās platformas dizaina specifikācijas (Preses relīze) 
 Notepad.lv apskata VIA OpenBook 
 VIA OpenBook ultraportatīvā datora modulārās platformas apskats 
  LinuxDevices.com, 2008. gada 27. maijs 
 VIA OpenBook attēlu galerija - VIA OpenBook attēlu galerija 
 VIA OpenBook iegādes interneta vietne Eiropā (slovēniski)

VIA Technologies
Klēpjdatori
Ultraportatīvie datori